

**SPORT TEHETSÉGPROGRAM 2019**

**ORSZÁGOS TEREMATLÉTIKA DIÁKOLIMPIA**

**ÉS TEHETSÉGKUTATÓ VERSENY**

**VERSENYKIÍRÁS**

|  |  |  |  |
| --- | --- | --- | --- |
| **Verseny rendezője és szakmai megvalósítója** | Fogyatékosok Országos Diák-, Verseny- és Szabadidősport Szövetsége | | |
|  |  | | |
| **Helyszín,időpont** | **Soroksári Sportcsarnok**  **1238 Budapest, Szentlőrinci út 2.**  **2019. december 5. 09:30** | | |
| **Korosztályok**  **(Fiú – lány)** | I. kcs. - 2010-ben vagy később születettek  II. kcs. - 2008-2009-ban születettek | |  |
| **Kategória** | Tanulásban akadályozott diákok. A megyei összetett versenyek 1-2. helyezettjei jutnak az országos döntőbe (megyénként maximum 8 fő). | | |
| **Versenyszámok** | 1. 30 m futás 2. 1 kg-os medicinlabda dobása előre 3. Helyből távolugrás 4. Szivacslabda dobása helyből 5. 4x 200 m váltófutás | | |
| **Igazolás, regisztráció** | A versenyzők, diák sportolók regisztrációja a www.vespa.fodisz.hu oldalon. | | |
| **Díjazás** | Versenyszámok egyéni I.- III. helyezettjei érem;  Összetett egyéni I.-III. helyezett serleg;  Összesített csapatverseny I.-III. helyezettek serleg.  Az összesítés az iskolák/megyei csapatok által megszerzett egyéni I. – VI. helyezéseknek és a csapat váltóban elért eredménye alapján egy megfelelő̋ ponttáblázat alapján történik. (I.-7; II.-5; III.-4; IV.-3; V.-2; VI.-1 pont) | | |
| **Nevezési határidő**  **Nevezés** | **2019. november 21. 23:00**  **A versenyre való nevezés a FODISZ VESPA rendszeren keresztül automatikusan történik a megyei verseny jegyzőkönyvében szereplő eredmények alapján.**  **Nevezéssel kapcsolatos információ:**  **Vajtó Richárd országos versenyigazgató**  **Tel: 06 70-370-4731, Email: versenyigazgato@fodisz.hu** | | |
| **Költségek** | A versennyel kapcsolatos rendezési költségeket a rendező biztosítja. Az utazási, és egyéb költségek a résztvevőket terhelik. | | |
| **Egyéb** | * Minden csapat, vagy nevező, a verseny kezdése előtt köteles a versenyirodán jelezni indulási szándékát * A versenyen a résztvevők számára étkezést biztosítunk * Kérünk minden csapatot, hogy a versenyzők TAJ kártyáját és diákigazolványát hozzák magukkal! A diákigazolványokat a versenyirodán jelentkezéskor szíveskedjenek bemutatni * A diákolimpián a versenyzők saját felszerelésüket használhatják, **követelmény a sportágnak megfelelő sportruházat** * **Minden induló versenyzőnek érvényes orvosi (iskolaorvosi) igazolással kell rendelkeznie** * A versenybírósággal kizárólag a csapatvezető tarthat kapcsolatot * Az elveszett értéktárgyakért, felszerelésért a rendezőség felelősséget nem vállal * A versenykiírásban nem érintett kérdésekben a központi versenykiírásában meghatározott általános szabályok az irányadóak * A versenykiírás változtatásának jogát fenntartjuk * Mindenkinek sikeres versenyzést kívánunk | | |
| **A verseny tervezett időbeosztása** | **09.15-ig** Csapatok, versenyzők beérkezése, nevezések ellenőrzése  **09.30** Megnyitó  **09.40** Technikai értekezlet  **09.45-10.15** 30 m síkfutás  **10.15-11.00** Medicinlabda dobása előre  **11.00-11.40** Helyből távolugrás  **11.40-12.30** Szivacslabda dobása helyből  **12.30-13.00** 4x200 m vegyes váltó  **13.15** Eredményhirdetés | | |
| **Alapvető szabályok**  **30 m-es futás:**   * Csak a kijelölt pályán lehet futni. * Az indító bíró „rajthoz-vigyázz” vezényszavai után az indító jelre (indítócsapó) lehet, álló helyzetből elindulni. * Szabálytalan rajt esetén hosszú sípszó jelzi a futam leállítását. * A rajtnál mindkét lábnak a rajtvonal mögött kell lenni.   Kizárásra kerül az a versenyző:   * aki kétszeri szabálytalan rajtot vét; * aki kijelölt pályáját elhagyja és akadályozza társait; * aki a célvonalon nem halad át; * sportszerűtlen magatartást tanúsít;   **Medicinlabda dobása előre:**   * Álló helyzetből. * Eldobáskor mindkét lábnak a dobóvonal mögött kell lenni a talajon, de a labda elengedése után megengedett az előrelépés. * A labdát két kézzel fogva, láb közötti lendületvétellel lehet mozgásba hozni. * I. korcsoportosok 1kg-os, II. korcsoportosok 2 kg-os medicinlabdával dobnak. * Egy versenyzőnek 1 bemelegítő és 3 mért dobásra van lehetősége.   Érvénytelen dobásnak minősül:   * Ha a versenyző a versenybíró engedélye nélkül végzi el a dobást. * Ha a dobás előtt, lába becsúszik a dobóvonalon belülre vagy felemelkedik a talajról. * Ha a labdát nem két kézzel fogja a dobáskor. * Ha a labda a dobószektort elhagyja leérkezés előtt.   **Szivacslabda dobása helyből:**   * Csak két lábon álló helyzetből lehet egy kézzel a labdát eldobni. * Dobás alatt mindkét lábnak a dobóvonal mögött kell lennie, a labda elengedése után az előre lépés engedélyezett. * A szektoron belül kell a labdának a talajt érintenie. * 1 bemelegítő és 3 mért dobása van 1 versenyzőnek.   Érvénytelen dobásnak minősül:   * Ha a versenyző a versenybíró engedélye nélkül dobja el a labdát. * Ha a dobás alatt (a labda elengedése előtt) a versenyző lába becsúszik a vonalon belülre, vagy belép, vagy egyik lába elemelkedik talajról. * Nem egy kézzel dobja el a labdát. * Szektoron kívülre esik a labda.   **Helyből távolugrás:**   * Az elugró vonal mögül két lábról kell az ugrást megkezdeni. * Az elugró vonalhoz legközelebbi talajérintésnél kell az ugrás hosszát mérni. * Érkezéskor mindkét lábnak érinteni kell a talajt. * Az ugróhelyet előre felé lehet elhagyni.   Érvénytelen ugrásnak minősül:   * Ha a versenybíró engedélye nélkül ugrik. * Ha a versenyző nem az elugró vonal mögül kezdi meg ugrását. * Ha nem két lábról indítja a mozgását. * Ha elugrás után nem a lába érinti először a talajt. * Ha a versenyző az elugró vonal felé visszalépve hagyja el a színhelyet.   **4x200 m vegyes váltó:**   * A váltó tagjai egy-egy I. korcsoportos és egy-egy II. korcsoportos leány és fiú. * Az indulás és váltás sorrendjét a csapatok határozzák meg. * A rajtvonal mögül, egymás mellé felállított versenyzőkkel, álló rajttal indítják a futamokat. * A „rajthoz” vezényszó után az indító jelre (indító csapó)rajtol a futam, de szabálytalan rajt esetén az indítóbíró hosszú sípszóval jelzi a futam érvénytelenítését. * A rajt után minden versenyző törekedhet az ideális pozíció megszerzésére a másik versenyző akadályozása nélkül. * A pálya előre kibójázott vonal mentén felel meg a táv hosszának. * Váltásnál az előrébb lévő csapat váltótársa kerül az ideálisabb pozícióba. * Váltás kézráütéssel, kézérintéssel. * Váltás után törekedni kell arra, hogy a másik csapat (csapatok) versenyzőit ne zavarják a versenyzésben. * A futóváltó versenyszám akkor ér véget egy csapatnak, ha a 4. versenyző áthaladt a célvonalon.   Kizárásra kerül a váltó:   * Ha kétszer vét a rajtszabályok ellen. * Ha a váltó valamelyik tagja szándékosan akadályozza versenytársát a rajtnál, a váltásnál vagy a futás ideje alatt. * Ha a csapat bármely tagja elhagyja (lerövidíti) a kijelölt pályát. * Szabálytalan váltás esetén. * Ha a csapat 4. tagja (befutó) nem halad át a célvonalon.   2019. november 14. | | | |
|  | | | |
|  | | Fogyatékosok Országos Diák-, Verseny- és Szabadidősport Szövetsége | |